Aalborgs Stifts Adresseavis, 1823-09-13
Krigsskuepladsen. Officielt er endnu Jntet bekjendtgjort om, hvad Udfaldet blev af Hertugen af Angoulemes Underhandlinger med Cortes, imidlertid tyde de Efterretninger, Man har denne Postdag, snarere paa Krig, end paa Fred. Fra Madrid, skrives saaledes: "Man vil vide, at de gjorte Forslag om Underhandlinger efter constitutionelle Principier ere af Regjeringen i Cadix desinitiv forkastede. En Efterretning over Bayonne siger, "at Cadixerregjeringen skal, førend den vilde indlade sig paa nogen definitiv Underhandling, have forlangt, at de franske Tropper skulde trække sig tilbage til Cbro. Alt Haab om hurtig Udsoning synes derfor tilintetgjort. Endelig have Personer, der kunne være vel underrettede, sagt paa Børsen i Paris, at Hertugen af Angouleme havde faaet Svar fra Cadix, som var skrevet med den spanske Konges egen Haand, og at Sammes Jndhold, skjøndt Dette angaves forskjelligt, var affattet i samme Aand, som Cortes's tidligere Yttringer. - Derimod berettes det fra Pto. S. Maria, at Man belaver sig stærkt paa et Angreb. Man driver Arbeiderne for Trocadero med Eftertryk, den 24de August vilde Løbegravenne være færdige til at kunne debouchere. Fra Madrid skulle Artillerister i al Hast være marscherede mod Cadix og fra Bayonne 4 Compagnier. Eskadren for Cadix har faaet en Forstærkning af 7 Skibe, og endeel andre mindre Skibe og Baade ere ogsaa stødte til dem. Spanierne gjøre sig imidlertid al Umage for at forstyrre Arbeidet for de Franske, men skulle hidindtil ikke have udrettet Noget af Betydenhed. Et Angreb den 21de f. M. paa Løbegravene af 350 Constitutionelle blev kastet tilbage med et Tab af 15 eller 20 Døde og Saarede. En uophørlig Jld, som de Spanske siden have vedligeholdt, har dræbt 1 af de Franske og saaret 4 eller 5. Til den 28de August var et almindeligt Angreb fastsat. Riego er draget bort fra Cadix Nogle sige: flygtet bort), og er ankommen til Mallaga, som han selv siger, for at overtage Commandoen over det 3die Militair District. Man skal have modtaget ham meget koldt, Garnisonen deserterer i Compagnieviis siden hans Ankomst, og Officererne vægre sig ved at tjene under ham. Han skal kun have 2500 Mand der. Gen. Lopez Bannos og Oberst Amor skulle med 4000 Mand og 2000 Ryttere ikke være længere end 6 Miil borte fra Madrid; de skulle være gaaede den lige Vei frem fra Talavera, hvor de vare blevne modtaget med stor Begeistring. Denne Marsch synes at staae i Forbindelse med nogle Guerillers Marsch, der ere trængte frem til Gaadalaxara. Chaleco og Aguirre, der havde 2800 Mand og 860 Ryttere under sig, have slaget Bessieres's Corps Gen. Empecinado holder med sin Division Benavente og Villapando besat. Præsten Barco er i Rueda med 200 Ryttere, og nogle andre Chefer have besat nogle Bjerge ikke langt fra Madrid. Jmidlertid indberetter dog Marschal Regio, at der er den fuldkomneste Rolighed i Madrid, og hele det Territorium, der staaer under hans Commando. Andre sige rigtignok ogsaa, at han har sluttet en Vaabenstilstand med de Constitutionelle. - Ballesteros's Tropper faae daglig Tilvæxt, men tage ingen Deel i de Franskes Operationer, og Officererne bære endnu det grønne Baand paa Chacoten med Jndskrivt, Constitutionen eller Døden.